section_heading: Životopis
paragraph_text: Ojeda je bio potomak osiromašene plemićke obitelji. Kao mladić bio je paž na dvorcu vojvode de Medinaceli, kod Don Luisa de Cerda, jednog od ranih mecena Kristofora Kolumba. Zahvaljujući protekciji biskupa de Burgosa i Juana Rodrigueza de Fonseca, kasnijeg biskupa Zapadnoidijskih Otoka dobio je priliku pratiti Kristofora Kolumba na njegovoj drugoj američkoj ekspediciji. Za vrijeme pobuna prastanovnika, Arawak indijanaca, dobio je problematičnu reputaciju. U Španjolsku se vratio 1496. Tamo je postao slavan nakon uhićenja Caciquea Caonaboa.